Vazirlar Mahkamasining “Tadbirkorlik subyektlarini ixtiyoriy tugatish va ularning faoliyatini toʻxtatish tartibi hamda moliya-xoʻjalik faoliyatini amalga oshirmayotgan tadbirkorlik subyektlarini davlat reyestridan chiqarish tartibi toʻgʻrisidagi nizomlarni tasdiqlash haqida” 2019-yil 21-avgustdagi 704-son qaroriga oʻzgartirish va qoʻshimchalar kiritish toʻgʻrisida
(resolution, 2023-08-09)

Bugungi kunda aholiga davlat xizmatlarini koʻrsatishda ortiqcha talablar va tartib-taomillarni qisqartirish, soddalashtirish hamda davlat xizmatlari koʻrsatish sifatini yanada yaxshilash borasida tizimli chora-tadbirlar amalga oshirilmoqda. Shu bilan birga, davlat xizmatlarini koʻrsatish jarayonida ortiqcha talablar va tartib-taomillarning mavjudligi dolzarb muammolardan biri boʻlib qolmoqda. Oʻzbekiston Respublikasi Prezidentining “Davlat xizmatlari koʻrsatishni soddalashtirish, byurokratik toʻsiqlarni qisqartirish hamda davlat xizmatlari koʻrsatish milliy tizimini rivojlantirishning qoʻshimcha chora-tadbirlari toʻgʻrisida” 2022-yil 20-apreldagi PF-113-son Farmoniga muvofiq xamda aholi va tadbirkorlik subyektlariga sifatli va tezkor davlat xizmatlarini koʻrsatish maqsadida Vazirlar Mahkamasi karor qiladi: 1. Vazirlar Mahkamasining “Tadbirkorlik subyektlarini ixtiyoriy tugatish va ularning faoliyatini toʻxtatish tartibi hamda moliya-xoʻjalik faoliyatini amalga oshirmayotgan tadbirkorlik subyektlarini davlat reyestridan chiqarish tartibi toʻgʻrisidagi nizomlarni tasdiqlash haqida” 2019-yil 21-avgustdagi 704-son qaroriga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: davlat xizmatlarini koʻrsatish jarayonida aholi va tadbirkorlik subyektlaridan talab qilinishi bekor qilingan hujjatlarning suralishiga chek qoʻyish; tadbirkorlik subyektlarining faoliyatini toʻxtatish va tugatish jarayonida ularga berilgan litsenziya va ruxsatnomalar roʻyxatga oluvchi organ tomonidan talab qilib olish bekor qilinishi natijasida “Litsenziya” avtomatlashtirilgan axborot tizimi orqali litsenziya va ruxsatnomalarni bergan organlarga xabarnoma yuborish amaliyotini yoʻlga qoʻyish; tijorat tashkilotining harakatsiz holatga oʻtkazish amaliyotini soddalashtirish maqsadida soliq xizmati organlarining tijorat tashkilotini harakatsiz holatga oʻtkazish toʻgʻrisidagi taqdimnomasiga asosan Tadbirkorlik subyektlarini davlat roʻyxatidan oʻtkazish va hisobga qoʻyishning avtomatlashtirilgan tizimiga avtomatik tarzda tegishli yozuv kiritish. 2. Oʻzbekiston Respublikasi Adliya vazirligi Vazirlar Mahkamasi huzuridagi Soliq qoʻmitasi hamda Raqamli texnologiyalar vazirligi bilan birgalikda bir oy muddatda ushbu qarorga muvofiq amalga kiritilayotgan oʻzgartirishlardan kelib chikib, axborot tizimlarini muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi adliya vaziri A.D. Tashkulov hamda Vazirlar Mahkamasi huzuridagi Soliq qoʻmitasi raisi Sh.D. Kudbiyev zimmasiga yuklansin. 1. 1-ilovada: a) 17-band “a” kichik bandining ikkinchi xatboshisi, 21-bandning birinchi xatboshisi, 22-bandning birinchi xatboshisi, 32-bandning birinchi va ikkinchi xatboshilari, 38-bandning ikkinchi xatboshilaridagi xamda 47-banddagi “davlat soliq xizmati” suzlari “soliq xizmati” suzlari bilan almashtirilsin; b) 33-bandning birinchi xatboshisi quyidagi tahrirda bayon etilsin: “33. Soliq xizmati organi tomonidan tijorat tashkilotining soliqlar va yigʻimlardan qarzi yoʻqligi toʻgʻrisida taqdim etilgan xulosasi, shuningdek, ijrosi taʼminlanmagan tegishli hujjat ish yurituvida mavjud emasligi haqida Byuroning xabarnomasi olingandan keyin tugatuvchi tijorat tashkilotining asosiy hisobvaragʻi ochilgan bankka uni yopish toʻgʻrisida murojaat qiladi. Bank bir ish kuni mobaynida tijorat tashkilotiga tegishli bulgan hisobvaraqni yopadi va tugatuvchiga asosiy hisobvaragʻi yopilganligi haqida maʼlumotnoma beradi, shuningdek, tijorat tashkilotlarining asosiy xisobvaragʻi yopilganligi toʻgʻrisidagi maʼlumotnoma Tizim orqali roʻyxatdan oʻtkazuvchi organga yuboriladi”; v) 35-bandda: ikkinchi va uchinchi xatboshilar chiqarib tashlansin; toʻrtinchi-beshinchi xatboshilar tegishlicha ikkinchi-uchinchi xatboshilar deb hisoblansin; g) 36-bandning uchinchi xatboshisidagi “muhr va shtamplar (agar mavjud boʻlsa)” soʻzlari chiqarib tashlansin; d) 37-band kuyidagi tahrirda bayon etilsin: “37. Roʻyxatdan oʻtkazuvchi organ davlat reyestriga tijorat tashkiloti tugatilganligi toʻgʻrisidagi yozuvlar kiritilgandan keyin uch ish kuni ichida: tijorat tashkiloti tugatilganligi toʻgʻrisida soliq xizmati va statistika organlarini Tizim orqali xabardor qiladi; Oʻzbekiston Respublikasi Xalq bankining tijorat tashkiloti joylashgan joydagi filialini tijorat tashkiloti tugatilganligi toʻgʻrisida xabardor qiladi”; e) 38-bandning ikkinchi xatboshisidagi “davlat soliq xizmati” soʻzlari “soliq xizmati” soʻzlari bilan almashtirilsin; j) 41, 42 va 43-bandlar quyidagi tahrirda bayon etilsin: “41. Tadbirkorlik subyekti — jismoniy shaxs faoliyatini ixtiyoriy toʻxtatish toʻgʻrisida uning roʻyxatdan oʻtkazuvchi organga taqdim etgan arizasi asosida amalga oshiriladi. Tadbirkorlik subyekti — jismoniy shaxsning asosiy hisobvaragʻi yopilganligi toʻgʻrisidagi maʼlumotnoma Tizim orqali roʻyxatdan oʻtkazuvchi organga yuboriladi. 42. Roʻyxatdan oʻtkazuvchi organ faoliyatni ixtiyoriy toʻxtatish toʻgʻrisida ariza kelib tushgandan soʻng bir ish kuni ichida tadbirkorlik subyekti-jismoniy shaxs davlat roʻyxatidan oʻtkazilgan joydagi soliq xizmati organiga Tizim orqali uning soliqlar va yigʻimlar boʻyicha qarzi yoʻqligini tasdiqlash uchun soʻrovnoma yuboradi. Bunda soliq xizmati organi soʻrovnoma olingan kundan boshlab ikki ish kuni mobaynida Tizim orqali roʻyxatdan oʻtkazuvchi organga xabarnoma yuboradi”. 43. Roʻyxatdan oʻtkazuvchi organ Tizim orqali quyidagi hujjatlar kelib tushgandan keyin bir ish kuni mobaynida tadbirkorlik subyekti — jismoniy shaxs faoliyatini toʻxtatish toʻgʻrisidagi yozuvni davlat reyestriga kiritadi: ushbu Nizomning 41-bandida nazarda tutilgan tadbirkorlik subyekti — jismoniy shaxsning asosiy hisobvaragʻi yopilganligi toʻgʻrisidagi tijorat bankining maʼlumotnomasi; soliq xizmati organining ushbu Nizom 42-bandida nazarda tutilgan xabarnomasi”; z) 45-band quyidagi tahrirda bayon etilsin: “45. Tadbirkorlik subyekti — jismoniy shaxs faoliyatini toʻxtatish toʻgʻrisidagi yozuv davlat reyestriga kiritilgandan keyin roʻyxatdan oʻtkazuvchi organ uch ish kunida: soliq xizmati organini tadbirkorlik subyekti — jismoniy shaxs faoliyati toʻxtatilganligi toʻgʻrisida qaror qabul qilingani haqida Tizim orqali xabardor qiladi; “Litsenziya” avtomatlashtirilgan axborot tizimi orqali litsenziya va ruxsatnomalarni bergan organlarga xabarnoma yuboriladi”; i) 47-banddagi “davlat soliq xizmati” soʻzlari “soliq xizmati” soʻzlari bilan almashtirilsin; k) ilovada: 6 va 9-bosqichlarning “Subyektlar” ustunidagi, 11, 15 va 16-bosqichlarning “Tadbirlar” ustunidagi “davlat soliq xizmati” soʻzlari “soliq xizmati” soʻzlari bilan almashtirilsin; 14-bosqich “Tadbirlar” ustunidagi “muhr va shtamplar” soʻzlari chiqarib tashlansin; 2. 2-ilovada: a) 6-band quyidagi tahrirda bayon etilsin: “6. Tijorat tashkilotlarining bank hisobvaraqlariga toʻqqiz oy mobaynida moliya-xoʻjalik faoliyati boʻyicha pul mablagʻlari tushmaganda, tijorat banklari uch ish kuni ichida ular hisobga qoʻyilgan joydagi soliq xizmati organiga “Elektron hukumat” tizimi idoralararo integratsiyalashuv platformasi orqali ushbu Nizomga 2-ilovaga muvofiq maʼlumot taqdim etadi. Bunda soliq xizmati organiga maʼlumot taqdim etilgandan soʻng tijorat tashkilotining bank hisobvaraqlariga pul mablagʻlari tushganda, tijorat banklari tomonidan ushbu oʻzgarish boʻyicha bir ish kuni mobaynida qoʻshimcha maʼlumot taqdim etiladi”; b) 7-bandda: birinchi xatboshi quyidagi tahrirda bayon etilsin: “7. Soliq xizmati organi tijorat banklaridan maʼlumot kelib tushgach va (yoki) hisobot topshirish muddati tugagach, uch ish kuni mobaynida ushbu Nizomning 5-bandi talablari boʻyicha tijorat tashkilotlari faollik holatini faoliyat koʻrsatmayotgan holatga oʻzgartiradi va ushbu tashkilotlar toʻgʻrisida Tizim orqali quyidagi idora va tashkilotlarni:”; ikkinchi xatboshidagi “davlat soliq xizmati” soʻzlari “soliq xizmati” soʻzlari bilan almashtirilsin; v) 8 band va 12-bandning birinchi xatboshilaridagi, 131-banddagi hamda 19-banddagi “davlat soliq xizmati” soʻzlari “soliq xizmati” soʻzlari bilan almashtirilsin; g) 8-bandning “g” kichik bandi chiqarib tashlansin; d) 10-band quyidagi tahrirda bayon etilsin: “10. Roʻyxatdan oʻtkazuvchi organ: soliq xizmati organlarining taqdimnomasi kelib tushgandan soʻng avtomatik tarzda davlat reyestriga hamda Tizimga tegishli yozuv kiritadi; uch ish kunida: tijorat tashkilotining harakatsiz holatga oʻtkazilganligi toʻgʻrisida oʻz rasmiy veb-saytida eʼlonni joylashtiradi; tijorat tashkilotining muassislariga (qatnashchilariga) Tizimda tijorat tashkilotining harakatsiz holatga oʻtkazilganligi toʻgʻrisida xabarnoma yuboradi”; e) 14-band quyidagi mazmundagi beshinchi xatboshi bilan toʻldirilsin: “Tijorat tashkiloti faoliyati qayta tiklangan taqdirda, roʻyxatdan oʻtkazuvchi organ bu haqda tijorat banklarini, Vazirlar Mahkamasi huzuridagi Soliq qoʻmitasini hamda Oʻzbekiston Respublikasi Prezidenti huzuridagi Statistika agentligini Tizim orqali xabardor qiladi”; j) 16-band quyidagi tahrirda bayon etilsin: “16. Tijorat tashkilotlari harakatsiz holatda saqlanishiga uch yil toʻlganda roʻyxatdan oʻtkazuvchi organ: harakatsiz holatga oʻtkazilgan tijorat tashkilotlari faoliyati tiklanmagan taqdirda, qonun hujjatlarida belgilangan tartibda uch ish kunida davlat reyestridan chiqarish toʻgʻrisida qaror qabul qiladi va bu haqda davlat reyestriga tegishli yozuv kiritadi; davlat roʻyxatidan oʻtkazilganligi hamda tovar belgisining roʻyxatdan oʻtkazilganligi toʻgʻrisidagi guvohnomani (agar mavjud boʻlsa) bekor qiladi. Agar ularni topish imkoni mavjud boʻlmasa, uch ish kunida bekor qilinishi toʻgʻrisidagi maʼlumotlar roʻyxatga olish organi veb-saytida eʼlon qilinadi; tijorat banklari, Vazirlar Mahkamasi huzuridagi Soliq qoʻmitasi hamda Oʻzbekiston Respublikasi Prezidenti huzuridagi Statistika agentligiga tijorat tashkiloti davlat reyestridan chiqarilganligi toʻgʻrisida Tizim orqali xabarnoma yuboradi. Davlat reyestriga tugatish haqida yozuv kiritilgandan soʻng tijorat tashkilotini tugatish yakunlangan, tijorat tashkiloti esa mavjud emas deb hisoblanadi”; z) 1-ilovada: 1-bosqich “Tadbirlar” ustunidagi “Tizim orqali” soʻzlari “Elektron hukumat” tizimi idoralararo integratsiyalashuv platformasi orqali” soʻzlari bilan almashtirilsin; 2, 4 va 5-bosqichlarning “Subyektlar” ustunidagi “davlat soliq xizmati” soʻzlari “soliq xizmati” soʻzlari bilan almashtirilsin; 6-bosqich “Tadbirlar” ustunidagi “Davlat soliq xizmati organlarining taqdimnomasiga asosan tijorat tashkilotini harakatsiz holatga oʻtkazish, bu haqda davlat reyestriga hamda Tizimga tegishli yozuvlarni kiritish” soʻzlari chiqarib tashlansin; 10-bosqich “Tadbirlar” ustunidagi “muhri, shtamplarini (agar mavjud boʻlsa)” soʻzlari chiqarib tashlansin.